**Ungdomens Nykterhetsförbund** (**UNF**) er en svensk avholdsorganisasjon for ungdom, tilsluttet den svenske IOGT-NTO. UNFs visjon er «en demokratisk og solidarisk verden fri for rusmidler.»

UNF utgir tidsskriftet *Motdrag*.

Virksomhet
----------

UNF arbeider både politisk og på andre måter i sitt arbeid mot visjonen sin: en demokratisk og solidarisk verden fri for rusmidler. Alle medlemmer i organisasjonen har valgt å være avholds. Det jobbes både ut mot allmennheten, politikere med flere, i tillegg til at det drives foreninger. I foreningene er det viktig å skape alkoholfrie møteplasser, og det satses derfor på festivaler, fritidsgårder, fester med mer. På solidaritetsfeltet jobber UNF spesielt med å skolere medlemmene i *kameratstöd*, som handler om å diskutere hvordan det er å vokse opp med rusmisbrukende foreldre og å gjøre livet enklere for disse barna, både de innenfor og utenfor organisasjonen. De driver også solidarisk arbeid gjennom IOGT-NTO-bevegelsens internasjonale institutt, som tilsvarer norske FORUT.

Noen av UNFs politiske standpunkter er:

* Det skal være vanskeligere å få tak i alkohol.
* Sverige skal gjeninnføre de innføringsregler landet hadde før de ble medlem i EU.
* Alkoholen skal bære sine egne kostnader (gjennom avgifter og liknende tiltak).
* All direkte og indirekte alkoholreklame skal stoppes.
* *Folköl* (øl med alkoholinnhold på 2,25 % til 3,5 %) skal flyttes til Systembolaget.

Medlemskap
----------

For å bli medlem i UNF må man stille seg bak medlemsløftet, som er slik:

> Som medlem i UNF lover jeg å gjøre mitt beste for å kjempe for et bedre samhold, slik som det fremgår i IOGT-NTO-bevegelsens grunnsetninger og program. Dermed lover jeg å leve helnyktert, det vil si å ikke drikke drikker med høyere alkoholinnhold enn 2,25 volumprosent, og ikke heller narkotika eller andre gifter med berusende effekt.
> 
> 
>

Foreningene
-----------

Fra et organisasjonsperpektiv har de lokale foreningene alltid vært viktig for UNF. Brorparten av de aktiviteter som skjer i organisasjonen, skjer i regi av de lokale foreningene, som det finnes over 100 av i hele Sverige.

Internasjonal tilknytning
-------------------------

UNF er, i likhet med norske Juvente, tilknyttet ACTIVE. ACTIVE er en europeisk paraplyorganisasjon som samler avholdsorganisasjoner for ungdom. UNF er også tilknyttet NORDGU som samler avholdsorganisasjoner for ungdom fra hele Norden. Videre er UNF tilknyttet IOGT International, som er en verdensomspennende organisasjon som samler avholdsorganisasjoner over hele verden.

Historikk
---------

UNF ble stiftet i 1970 gjennom en sammenslåing av *Sveriges Godtemplares Ungdomsförbund* (IOGTs ungdomsforbund) og *Heimdal* (NTOs ungdomsforbund). Samme år ble også IOGT i Sverige og NTO slått sammen til IOGT-NTO.

På kongressen i Göteborg i 2009 ble Vidar Aronsson valgt til forbundsleder i organisasjonen. Elin Lundgren har vært generalsekretær siden august 2009.

### Forbundsledere

* Göran Magnusson 1970–1971
* Leif Larsson 1971–1972
* Kjell-Ove Oscarsson 1972–1977
* Sven-Olov Carlsson 1977–1981
* Anders A Aronsson 1981–1987
* Peter Axelsson 1987–1991
* Mats Gunnarsson 1991–1993
* Sofia Modigh 1993–1997
* Lovisa Lantz 1997-2001
* Morgan Öberg 2001–2003
* Teresia Pedersen 2003–2005
* Robert Damberg 2005–2009
* Vidar Aronsson 2009--2013 (delt med Linda Engström perioden 2011-2013)
* Linda Engström 2011-2013 (delt med Vidar Aronsson)
* Malin Thorson 2013-2015 (delt med Eric Tegnander)
* Eric Tegnander 2013- (delt med Malin Thorson i perioden 2013-2015)

### Medlemstall

* 1970: 20 697
* 1971: 35 679
* 1972: 32 551
* 1973: 26 782
* 1974: 24 691
* 1975: 40 232
* 1976: 36 539
* 1977: 31 965
* 1978: 30 993
* 1979: 31 240
* 1980: 30 988
* 1981: 30 262
* 1982: 30 187
* 1983: 30 604
* 1984: 30 768
* 1985: 30 714
* 1986: 29 673
* 1987: 29 177
* 1988: 26 950
* 1989: 26 040
* 1990: 24 083
* 1991: 22 136
* 1992: 21 707
* 1993: 11 627
* 1994: 10 062
* 1995: 10 621
* 1996: 10 030
* 1997: 8 686
* 1998: 8 253
* 1999: 7 413
* 2009: 7 406

Se også
-------

* IOGT-NTO-bevegelsen
* IOGT-NTO
* Junis
* IOGT
* ACTIVE

Referanser
----------

1. 1 2   UNF.se: «Vi blir ännu fler!», besøkt 15. januar 2010
2. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39   Berner, Camilla; Martinsson, Claes-Håkan; Lantz, Lovisa (2000). *Från början: Trettio år med UNF 1970-1999*. Uppsala: Ungdomens Nykterhetsförbund. CS1-vedlikehold: Flere navn: forfatterliste (link)

Eksterne lenker
---------------

* UNFs hjemmeside
* Stoppa alkoholreklamen! – et kampanjenettsted fra UNF

|  |  |
| --- | --- |
| Oppslagsverk/autoritetsdata | VIAF
 |